สรุปภาวะหุ้น-น้ำมัน-ทอง-ค่าเงินต่างประเทศ
สรุปภาวะตลาดหุ้น น้ำมัน ทองคำ และตลาดเงินต่างประเทศ
15 ก.พ. 2553

สรุปภาวะตลาดหุ้น น้ำมัน ทองคำ และตลาดเงินต่างประเทศ
ดัชนีดาวโจนส์ปรับตัวลดลง เมื่อปลายสัปดาห์ที่ผ่านมา ปิดที่ 45.05 จุด หรือ 0.4% ปิดที่ 10,099.14 จุด ดัชนี S&amp;P 500 ลดลง 2.96 จุด หรือ 0.3% ปิดที่ 1,075.51 จุด และดัชนี Nasdaq ปรับตัวขึ้น 6.12 จุด หรือ 0.3% ปิดที่ 2,183.53 จุด ขณะที่ ดัชนี FTSE 100 ปรับตัวลดลง 19.03 จุด ปิดที่ 5,142.45 จุด แต่ทั้งสัปดาห์ปรับตัวสูงขึ้น 1.6% ขณะที่สัญญาน้ำมันดิบไนแม็กซ์ ส่งมอบเดือนมี.ค.ร่วง 1.15 ดอลลาร์ ปิดที่ 74.13 ดอลลาร์/บาร์เรล ส่วนสัญญาทองคำตลาดโคแม็กซ์ ส่งมอบเดือนเม.ย.ปิดที่ 1,090 ดอลลาร์/ออนซ์ ร่วงลง 4.70 ดอลลาร์ หลังจากเคลื่อนตัวในช่วง 1,078.10-1,097.70 ดอลลาร์
ส่วนค่าเงินดอลลาร์สหรัฐแข็งค่าแตะ 1.3616 ดอลลาร์/ยูโร จากระดับของวันพฤหัสบดีที่ 1.3681 ดอลลาร์/ยูโร และแข็งค่าแตะ 90.030 เยน/ดอลลาร์ จากระดับ 89.720 เยน/ดอลลาร์ นอกจากนั้นเงินดอลลาร์ยังแข็งค่าแตะ 1.0765 ฟรังค์สวิส/ดอลลาร์ จากระดับ 1.0706 ฟรังค์สวิส/ดอลลาร์ และแข็งค่าแตะ 1.5687 ดอลลาร์/ปอนด์ จากระดับ 1.5693 ดอลลาร์/ปอนด์